Żewġ żgħażagħ Somali residenti Ħaż Żebbuġ u Birżebbugia, wieġbu li m'humiex ħatja li serqu mobile ta' mara minn San Ġiljan fis-siegħat bikrin tas-Sibt filgħodu. Adan Jama Shaban u Muhanad Kaarshe Ahmed li għandhom 24 sena u 22 sena rispettivament, tressqu l-Qorti akkużati wkoll li għexu ħajja ta' tbaħrit f'Malta mingħajr ma kellhom il-mezzi biex jagħmlu dan. Ahmed waħdu kien akkużat li fl-istess jum, ikkawża ġrieħi ħfief permezz ta' arma li taqta' u bil-ponta fuq raġel. Huwa akkużat ukoll li huwa reċediv. Iż-żewġ akkużati ma talbux għal-libertà proviżjorja u nżammu taħt arrest preventiv.